Δήμος Πετρούπολης

Συναυλία Μοντέρνας Μουσικής.
2018-06-28 21:00 (Europe/Helsinki) | 2η Ανθοκομική Έκθεση & Έκθεση Βιβλίου
ΤΜΗΜΑ ΜΟΝΤΕΡΝΑΣ ΜΟΥΣΙΚΗΣ ΤΟΥ ΔΗΜΟΤΙΚΟΥ ΩΔΕΙΟΥ ΠΕΤΡΟΥΠΟΛΗΣΘέατρο Πέτρας, σκηνή Peter Brook – Πέμπτη, 28 Ιουνίου 2018, ώρα έναρξης 21.00
Εδώ και 20 χρόνια, με το κλείσιμο της σχολικής χρονιάς, το Τμήμα Μοντέρνων Οργάνων του Δημοτικού Ωδείου Πετρούπολης χαρίζει στο κοινό μια μεγάλη συναυλία ανθολόγιο δημοφιλών τραγουδιών της ελληνικής και ξένης Rock σκηνής. Η συναυλία αυτή προετοιμάζεται από τον Νοέμβριο κάθε σχολικής χρονιάς με τακτικές εβδομαδιαίες κυριακάτικες πρόβες, με την επιμέλεια, τον συντονισμό και τις ενορχηστρώσεις του Δημήτρη Αθανασόπουλου, καθηγητή ηλεκτρικής κιθάρας. Στη συναυλία συμμετέχουν παλαιοί και νέοι σπουδαστές του Ωδείου μας.ΕΙΣΟΔΟΣ ΕΛΕΥΘΕΡΗ

Συναυλία Κλασικής Μουσικής
2018-06-29 21:00 (Europe/Helsinki)
ΤΜΗΜΑ ΚΛΑΣΙΚΗΣ ΜΟΥΣΙΚΗΣ ΤΟΥ ΔΗΜΟΤΙΚΟΥ ΩΔΕΙΟΥ ΠΕΤΡΟΥΠΟΛΗΣΘέατρο Πέτρας, σκληνή Peter Brook, Παρασκευή 29 Ιουνίου 2018, ώρα έναρξης 21.00Ένας συναυλιακός μαραθώνιος γιορτή για την πρώτη καλοκαιρινή πανσέληνο, που θα κρατήσει ως τις μεταμεσονύχτιες ώρες και στον οποίο συμμετέχουν μουσικά σύνολα και σολίστ από όλες τις τάξεις του Ωδείου. Σύνολα Παραδοσιακής Μουσικής μικρών μαθητών (διδασκαλία Ν. Δρούγκας, Σ. Κατσαρού, Γ. Βράτιμου), Χορωδιακά Σύνολα (διδασκαλία-διεύθυνση Ρ. Χαρδαλή, πιανιστική συνοδεία Έ. Χαρδαλή) Συμφωνόπετρα (μικτή ορχήστρα σπουδαστών, καθηγητών και συνεργατών του Ωδείου, διδασκαλία-διεύθυνση Ιάκωβος Κονιτόπουλος), σύνολα Μουσικής Δωματίου (διδασκαλία Π. Λουμάκης), σπουδαστές της τάξης Σύγχρονου και Κλασικού Τραγουδιού (διδασκαλία Ε. Μιχελιδάκη, πιανιστική συνοδεία Π. Πανάκος), σύνολα Jazz (διδασκαλία Δ. Μικέλης, Γ. Τσουμπρής) καθώς και τελειόφοιτοι και απόφοιτοι από τις τάξεις πιάνου και κιθάρας.Η χορηγία του πιάνου της συναυλίας είναι του Μουσικού Οίκου Σπύρος Νάκας.ΕΙΣΟΔΟΣ ΕΛΕΥΘΕΡΗ

«Οι ηλίθιοι» του Νηλ Σάιμον
2018-07-01 21:00 - 2018-07-02 00:00 (Europe/Helsinki)
«Οι ηλίθιοι» του Νηλ Σάιμον από τη θεατρική ομάδα εφήβων.
Το έργο του Νηλ Σάιμον «Οι ηλίθιοι» παρουσιάζει η θεατρική ομάδα εφήβων του Δήμου Πετρούπολης, την Κυριακή 1 και τη Δευτέρα 2 Ιουλίου, ώρα 21.00, στο Θέατρο Πέτρας (Σκηνή Πήτερ Μπρουκ). Διασκευή/Σκηνοθεσία: Ηλέκτρα Γεννατά Η είσοδος είναι ελεύθερη για το κοινό.

Τεστ
2018-07-05 | 2η Ανθοκομική Έκθεση & Έκθεση Βιβλίου
φγχγδφγ

"Ο Μιχάλης Χατζηγιάννης και οι φίλοι του!"
2018-09-12 21:00 (Europe/Helsinki)
ΘΕΑΤΡΟ ΠΕΤΡΑΣ
35 χρόνια πολιτισμού
35 χρόνια γεμάτα τραγούδι, μουσική, θέατρο!

Η συναυλία του Μιχάλη Χατζηγιάννη με τίτλο “Ο Μιχάλης Χατζηγιάννης και οι φίλοι του!“, που ήταν προγραμματισμένη την 1/9/2018, ύστερα από αίτημα της παραγωγής θα πραγματοποιηθεί την Τετάρτη 12 Σεπτεμβρίου 2018 και ώρα 21:00.

Συναυλία των Βασίλη Σκουλά και Παντελή Θαλασσινού.
2018-09-13 21:00 (Europe/Helsinki)

5ο Συναπάντημα παραδοσιακών χορών
2018-09-15 20:00 (Europe/Helsinki)
Ο Δήμος Πετρούπολης διοργανώνει το 5ο Συναπάντημα παραδοσιακών χορών, με την συμμετοχή τοπικών φορέων και συλλόγων από όλη την Ελλάδα. Η χρόνια ενασχόλησή μας με την Ελληνική λαϊκή μουσικοχορευτική παράδοση ενέπνευσε τη δημιουργία αυτής της διοργάνωσης, που στόχο έχει να αποτυπωθούν, στα πλαίσια του Διεθνούς Φεστιβάλ Πέτρας (που κλείνει φέτος 35 χρόνια συνεχούς παρουσίας στην πόλη μας) τα ήθη, τα έθιμα, η παράδοση και οι ιδιαίτερες μελωδίες και χοροί του τόπου μας.
Σας προσκαλούμε λοιπόν σε μια χορευτική και μουσική περιπλάνηση σε χορούς και τραγούδια της λαϊκής μας παράδοσης σε όλη την Ελλάδα, το Σάββατο 15 Σεπτεμβρίου 2018 στις 8.00 μ.μ. στο Θέατρο Πέτρας.
Το τμήμα Παραδοσιακών Χορών του Δήμου Πετρούπολης θα συνοδεύουν:
· Ο Χορευτικός Σύλλογος Σχηματαρίου “ Εν Τανάγρα”, σε συνεργασία με το χορευτικό Σκοπέλου “Διαμαντής Παλαιολόγος” και με τη σχολή Εκκλησιαστικής και παραδοσιακής μουσικής μουσικής ιερού ναού Παμμεγίστων Ταξιαρχών Σχηματαρίου.
· Ο Πολιτιστικός & εξωραϊστικός σύλλογος “ΟΡΦΕΑΣ” Ν. Κόσμου.
· Ο Πολιτιστικός σύλλογος γυναικών Έξαρχου “ ΥΑΜΠΟΛΙΣ”
· Ο Πολιτιστικός σύλλογος παραδοσιακών χορών “ ΜΗΘΥΜΝΑΣ”
· Η Χορευτική ομάδα Δήμου Χαϊδαρίου

Η είσοδος είναι ελεύθερη για το κοινό.

1ος ΑΓΩΝΑΣ ΔΡΟΜΟΥ ΠΕΤΡΟΥΠΟΛΗΣ ¨Ν. ΠΑΞΙΜΑΔΑΣ".
2018-09-23 08:30 (Europe/Helsinki)
Ο Δήμος Πετρούπολης, σε συνεργασία με τον Ποδηλατικό Δρομικό Σύλλογο “Οδυσσέας” διοργανώνει για το 2018 τον “1ο ΑΓΩΝΑ ΔΡΟΜΟΥ ΠΕΤΡΟΥΠΟΛΗΣ ¨Ν. ΠΑΞΙΜΑΔΑΣ¨”.
Ο αγώνας απευθύνεται σε αθλητές, αλλά και σε όλους τους αθλούμενους και μη, ανεξαρτήτως φυσικής κατάστασης που θέλουν να νιώσουν την χαρά της άθλησης και να συμβάλλουν στην υλοποίηση ενός κοινωνικού σκοπού, μιας και αντί για χρηματικό αντίτιμο είναι υποχρεωτική η παροχή μίας σακούλας με τρόφιμα, για την στήριξη του Κοινωνικού Παντοπωλείου του Δήμου Πετρούπολης.
ΚΑΝΟΝΙΣΜΟΙ ΑΓΩΝΑ:
Ημερομηνία διεξαγωγής: Κυριακή 23 Σεπτεμβρίου 2018
Ώρα προσέλευσης: 08:30
Ώρα εκκίνησης : 10:00
Η ΔΙΟΡΓΑΝΩΣΗ ΠΕΡΙΛΑΜΒΑΝΕΙ ΤΙΣ ΕΞΗΣ ΚΑΤΗΓΟΡΙΕΣ ΑΓΩΝΩΝ:
10 km τρέξιμο Ανδρών και Γυναικών
Ηλικιακές κατηγορίες:
1η κατηγορία από 16 έως 29 ετών
2η κατηγορία από 30 έως 39 ετών
3η κατηγορία από 40 έως 49 ετών
4η κατηγορία από 50 έως 59 ετών
5η κατηγορία από 60 ετών και άνω
5 km τρέξιμο ή γρήγορο περπάτημα Ανδρών και Γυναικών
Ηλικιακές κατηγορίες:
1η κατηγορία από 16 έως 29 ετών
2η κατηγορία από 30 έως 39 ετών
3η κατηγορία από 40 έως 49 ετών
4η κατηγορία από 50 έως 59 ετών
5η κατηγορία από 60 ετών και άνω
1 km τρέξιμο παιδιών (αγοριών και κοριτσιών) έως 15 ετών
ΣΗΜΕΙΟ ΕΚΚΙΝΗΣΗΣ – ΤΕΡΜΑΤΙΣΜΟΥ: ΠΛΑΤΕΙΑ ΗΡΩ
ΔΙΑΔΡΟΜΕΣ:
Οι διαδρομές θα είναι κυκλικές με κοινό σημείο εκκίνησης και τερματισμού και οι δρομείς θα κινηθούν στους κεντρικούς δρόμους της πόλης και της ευρύτερης περιοχής. Το μήκος της διαδρομής είναι μετρημένο και η διεξαγωγή του αγώνα θα επιτηρείται από την Ελληνική Αστυνομία, τις Δημοτικές Υπηρεσίες και τους εθελοντές.
Δείτε τις διαδρομές
ΑΠΟΝΟΜΗ ΚΥΠΕΛΛΩΝ ΚΑΙ ΜΕΤΑΛΛΙΩΝ:
Στον αγώνα των 5 και 10 km:
– Ο 1ος νικητής ανά φύλλο και ανά κατηγορία θα παραλάβει κύπελλο και μετάλλιο.
– Ο 2ος και 3ος νικητής ανά φύλο και ανά κατηγορία θα παραλάβει ιδιαίτερο μετάλλιο.
Στον αγώνα παιδιών του 1 km:
– Οι τρεις πρώτοι νικητές ανά φύλλο θα παραλάβουν κύπελλο.
– Σε όλους τους δρομείς που θα συμμετέχουν (ανεξαρτήτως διαδρομής και απόδοσης) θα δοθεί αναμνηστικό μετάλλιο.
ΔΗΛΩΣΕΙΣ ΣΥΜΜΕΤΟΧΗΣ
Οι δηλώσεις συμμετοχής υποβάλλονται από την Δευτέρα 9 Ιουλίου έως και την Κυριακή 16 Σεπτεμβρίου, μέσω της ηλεκτρονικής φόρμας εγγραφής ακολουθώντας τον σύνδεσμο:
ΚΟΣΤΟΣ ΣΥΜΜΕΤΟΧΗΣ:
ΔΩΡΕΑΝ (για την στήριξη του Κοινωνικού Παντοπωλείου του Δήμου Πετρούπολης είναι υποχρεωτική η παροχή μίας σακούλας με τρόφιμα)..
Σταθμοί υποστήριξης:
Κατά μήκος των διαδρομών θα υπάρχουν σταθμοί υποστήριξης των αθλητών με εμφιαλωμένα νερά.
Στον τερματισμό θα διατίθενται σε όλους τους συμμετέχοντες εμφιαλωμένα νερά, μπανάνες και άλλα προϊόντα των χορηγών.
Ηλεκτρονική χρονομέτρηση:
Όλοι οι αγώνες θα έχουν ηλεκτρονική χρονομέτρηση CHIP TIMING, βάση της οποίας θα γίνει η κατάταξη (σε κάθε αγώνα) κατά κατηγορία.
Παραλαβή αριθμών:
Η παραλαβή των αριθμών θα γίνεται την προηγούμενη ημέρα, από τις 9:00 έως τις 14:00, από την Πλατεία Ηρώ (χώρος αφετηρίας και τερματισμού) και την ημέρα του αγώνα από τις 8:30 έως τις 9:30.
Επιστροφή Chip/Αριθμών:
Η επιστροφή των Chip είναι υποχρεωτική και θα γίνεται μετά το τέλος του αγώνα στην γραμματεία. Με την επιστροφή θα δίνονται αναμνηστικά μετάλλια συμμετοχής σε όλους τους συμμετέχοντες.
Υπεύθυνη Δήλωση Υγείας και Ασφάλισης Συμμετεχόντων:
Όλοι οι ενδιαφερόμενοι λαμβάνουν μέρος με δική τους ευθύνη (υγεία, ασφάλιση, ασφάλεια πραγμάτων και χρημάτων) και με την εγγραφή/συμμετοχή στον αγώνα αναλαμβάνουν ατομική ευθύνη.
Α’ Βοήθειες:
Οι διοργανωτές έχουν φροντίσει κατά τη διεξαγωγή του αγώνα για την παρουσία ιατρών, ασθενοφόρου και εθελοντών διασωστών.
Πληροφορίες:
Για περισσότερες πληροφορίες μπορείτε να επικοινωνήσετε:
Με τον Δήμο Πετρούπολης στα τηλέφωνα: 213 20 24 400-401

Δεν υπάρχει κράτος, μαντάμ.
2018-09-26 21:00 (Europe/Helsinki)
Τετάρτη 26 Σεπτεμβρίου ώρα 21.00
Δεν υπάρχει κράτος, μαντάμ.
Τραγούδια με χαμόγελο για όλη την οικογένεια. Κωμικές πρόζες και σπαραξικάρδιες ατάκες. Πικάντικα σχόλια για τα λαϊκά κορίτσια και τα αγόρια με κοιλίτσα. Αφιέρωμα στη βλακεία που τελικά είναι ανίκητη. Τραγούδια χιουμοριστικά και εύθυμα. Παντελώς χειροποίητα. Για να σκάσει επιτέλους το πικραμένο χείλι του πελάτη. Γιατί αυτή η ρημάδα η κρίση, μόνο με χιούμορ, χαρά και χαμόγελο παλεύεται! Ελαφρά τραγούδια και βαριά λαϊκά, με jazz άποψη και rock διάθεση.
Παντελής Αμπατζής – Γεράσιμος Γεννατάς
Backing Band «Ανωτάτη Ζαμπετική»
Γιάννης Δοναδίκης – πιάνο€
Λάκης Αργυριάδης – μπουζούκι, κιθάρα
Προπώληση:
Viva.gr
Δημαρχείο Πετρούπολης (10.00-13.00)
Τιμή Εισιτηρίου: 10€

Αφιέρωμα στον Μάνο Χατζιδάκι
2018-10-01 19:00 - 23:30 (Europe/Athens) | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Το Δημοτικό Ωδείο Πετρούπολης παρουσιάζει την εκδήλωση «Αφιέρωμα στον Μάνο Χατζιδάκι» τη Δευτέρα 1 Οκτωβρίου στις 19.00 στο Πνευματικό Κέντρο του Δήμου.
Επιμέλεια, ενορχήστρωση και διδασκαλία: Παναγιώτης Δεληγιάννης
Συνεργασία: τάξη τραγουδιού Εύας Μιχελιδάκη και τάξη φλάουτου, Στεφανίας Κατσαρού.
Η είσοδος για το κοινό είναι ελεύθερη

Δεν υπάρχει κράτος, μαντάμ.
2018-10-15 19:00 - 23:00 (Europe/Athens) | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Δευτέρα 15 Οκτωβρίου ώρα 21.00
στο Πνευματικό Κέντρο του Δήμου.
“Δεν υπάρχει κράτος, μαντάμ.”
Τραγούδια με χαμόγελο για όλη την οικογένεια. Κωμικές πρόζες και σπαραξικάρδιες ατάκες. Πικάντικα σχόλια για τα λαϊκά κορίτσια και τα αγόρια με κοιλίτσα. Αφιέρωμα στη βλακεία που τελικά είναι ανίκητη. Τραγούδια χιουμοριστικά και εύθυμα. Παντελώς χειροποίητα. Για να σκάσει επιτέλους το πικραμένο χείλι του πελάτη. Γιατί αυτή η ρημάδα η κρίση, μόνο με χιούμορ, χαρά και χαμόγελο παλεύεται! Ελαφρά τραγούδια και βαριά λαϊκά, με jazz άποψη και rock διάθεση.
Παντελής Αμπατζής – Γεράσιμος Γεννατάς
Προπώληση:
Δημαρχείο Πετρούπολης (10.00-13.00)

“Η ΠΟΛΗ ΜΑΣ ΓΙΟΡΤΑΖΕΙ”
2018-10-25 17:00 - 22:30 (Europe/Athens)
Ο Δήμος Πετρούπολης, για πρώτη φορά φέτος, προχωρά στην διοργάνωση ενός ιδιαίτερου πολιτιστικού γεγονότος, με τίτλο “Η ΠΟΛΗ ΜΑΣ ΓΙΟΡΤΑΖΕΙ”.
Η συγκεκριμένη εκδήλωση διοργανώνεται με την ευκαιρία εορτασμού του Πολιούχου της Πετρούπολης Αγίου Δημητρίου και θα πραγματοποιηθεί την Πέμπτη 25 Οκτωβρίου 2018, από τις 17:00 έως τις 20:30 το βράδυ, κατά μήκος της κεντρικής λεωφόρου 25ης Μαρτίου και στην περιοχή της Αγ. Τριάδας.
Στην ιδιαίτερη αυτή γιορτή, τα τμήματα του Δήμου Πετρούπολης (παραδοσιακοί χοροί, εικαστικά, Φιλαρμονική, Δημοτικό Ωδείο κλπ.), οι Εθνικοτοπικοί φορείς και οι Πολιτιστικοί και Αθλητικοί Σύλλογοι της πόλης, με περίσσιο μεράκι έχουν οργανώσει πλήθος πολιτιστικών εκδηλώσεων (με χορό, μουσική, τραγούδι, κεράσματα κλπ.) και θα χαρίσουν στους πολίτες ιδιαίτερες στιγμές ψυχαγωγίας και χαλάρωσης, με αποκορύφωμα την συναυλία του Γεράσιμου Ανδρεάτου, στις 20:30, στην Πλατεία Ηρώ.
Ειδικά τα παιδιά, θα έχουν την ευκαιρία να απασχοληθούν δημιουργικά σε ποικίλα δρώμενα και να ψυχαγωγηθούν μέσα από ενδιαφέρουσες δράσεις/θεάματα (παρακολούθηση παράστασης Καραγκιόζη, face painting, μπαλονοκατασκευές, street tennis κλπ.).
Καλούμε όλους τους πολίτες να τιμήσουν με την παρουσία τους την εκδήλωση, να απολαύσουν τα πολιτιστικά/αθλητικά δρώμενα και να στηρίξουν τα καταστήματα της πόλης μας, με την ελπίδα ότι η συγκεκριμένη διοργάνωση θα καθιερωθεί ως θεσμός στην πόλη μας.
Δείτε το συνοπτικό πρόγραμμα…

Φωταγωγούμε το Χριστουγεννιάτικο Δέντρο της πόλης μας!
2018-12-07 18:30 - 21:00 (Europe/Athens) | epz_2011_0042
Φωταγωγούμε το Χριστουγεννιάτικο Δέντρο μας με την συμμετοχή των πολιτών, των Σχολείων του Δήμου μας, των Εθνικοτοπικών Συλλόγων και των τμημάτων Παραδοσιακών χορών του Δήμου μας.
Ελάτε να ανάψουμε το δέντρο μας, να ψάλλουμε τα κάλαντα και να πούμε χριστουγεννιάτικα τραγούδια με την Φιλαρμονική του Δήμου.
Θα ακολουθήσει γιορτή με ντισκ τζόκεϊ, με τη συμμετοχή του τμήματος Λάτιν του Δήμου μας.

ΚΑΝΕ ΜΙΑ ΚΙΝΗΣΗ! ΚΑΠΟΙΟΣ ΣΕ ΕΧΕΙ ΑΝΑΓΚΗ!
2018-12-14 09:00 - 2018-12-15 21:00 (Europe/Athens)
ΚΑΝΕ ΜΙΑ ΚΙΝΗΣΗ! ΚΑΠΟΙΟΣ ΣΕ ΕΧΕΙ ΑΝΑΓΚΗ!
ΔΙΗΜΕΡΟ ΑΛΛΗΛΕΓΓΥΗΣ 14 και 15 Δεκεμβρίου 2018
Την Παρασκευή 14 και το Σάββατο 15 Δεκεμβρίου 2018, ο Δήμος Πετρούπολης διοργανώνει διήμερο αλληλεγγύης και προσφοράς προς τους άπορους συμπολίτες μας.
Οι Κοινωνικές Δομές και το Κέντρο Κοινότητας του Δήμου μας προχωρούν για δεύτερη συνεχή χρονιά στην συγκεκριμένη προσπάθεια, με σκοπό την συγκέντρωση τροφίμων μακράς διάρκειας και φαρμάκων για τους ωφελούμενους του Κοινωνικού Παντοπωλείου και Φαρμακείου, που αδυνατούν να εξασφαλίσουν τα απαραίτητα για την διαβίωσή τους.
Η ανταπόκριση όλων στο κάλεσμα του Δήμου και η προσφορά αμερόληπτης και πολύτιμης βοήθειας θα ανακουφίσει σε μεγάλο βαθμό τα παιδιά και τις οικογένειές τους, που βιώνουν σε μεγάλο βαθμό τα αποτελέσματα της οικονομικής κρίσης, αλλά και της έλλειψης κρατικής στήριξης τόσο σε κοινωνικό όσο και σε οικονομικό επίπεδο.
Σημεία συγκέντρωσης τροφίμων (μακράς διάρκειας) και φαρμάκων:

ΚΟΙΝΩΝΙΚΟ ΠΑΝΤΟΠΩΛΕΙΟ ΔΗΜΟΥ ΠΕΤΡΟΥΠΟΛΗΣ

(25ης Μαρτίου 168, Θερινός Κινηματογράφος)

ΠΛΑΤΕΙΑ «ΗΡΩ»
ΠΕΡΙΚΛΕΟΥΣ (πλησίον Σκλαβενίτη)

– ΟΙ ΧΩΡΟΙ ΣΥΛΛΟΓΗΣ ΘΑ ΛΕΙΤΟΥΡΓΟΥΝ: 9.00 – 21:00

Χριστουγεννιάτικο Χωριό
2018-12-15 17:00 - 2018-12-21 20:00 (Europe/Athens) | epz_2011_0042
Για τους μικρούς μας φίλους, carousel, φουσκωτά παιχνίδια, αφηγήσεις παραμυθιών και κουκλοθέατρο, στο Χριστουγεννιάτικο Χωριό της πόλης.
Η χρήση όλων είναι δωρεάν.

ΠΟΔΗΛΑΤΙΚΟΣ ΓΥΡΟΣ ΠΕΤΡΟΥΠΟΛΗΣ “ΓΝΩΡΙΖΩ ΤΗΝ ΠΟΛΗ ΜΟΥ”
2018-12-16 09:30 - 11:30 (Europe/Athens)
Ο Δήμος Πετρούπολης, σε συνεργασία με τον Ποδηλατικό Δρομικό Σύλλογο “Οδυσσέας” διοργανώνει για το 2018 τον ΠΟΔΗΛΑΤΙΚΟ ΓΥΡΟ ΠΕΤΡΟΥΠΟΛΗΣ “ΓΝΩΡΙΖΩ ΤΗΝ ΠΟΛΗ ΜΟΥ”.
H διοργάνωση, η οποία θα διεξαχθεί την Κυριακή 16 Δεκεμβρίου 2018, έχει καθαρά εκπαιδευτικό χαρακτήρα και απευθύνεται σε μικρούς (από έξι ετών) και μεγάλους αθλητές/αθλούμενους (οποιασδήποτε ηλικίας).
Οι ποδηλάτες θα έχουν την ευκαιρία να περάσουν από σημεία ιστορικού ενδιαφέροντος (Θέατρο Πέτρας, Καμίνι, Άλσος κλπ.), για να θυμηθούν οι παλιοί και να διδαχθούν οι νέοι την ιστορία οικοδόμησης της Πετρούπολης.
Οι αθλητές/αθλούμενοι θα συγκεντρωθούν στις 9:30 στον Αγ. Δημήτρη και στις 10:00 θα δοθεί η εκκίνηση. Ο τερματισμός θα γίνει στο Πολιτιστικό Κέντρο του Δήμου μας (Εθν. Αντιστάσεως 61), όπου θα προβληθεί ταινία μικρού μήκους, με φωτογραφίες από την πόλη μας, του χτες και του σήμερα.
Καλούμε όλους τους αθλητές, όλους τους αθλούμενους και μη, να πάρουν τα ποδήλατά τους, να φορέσουν τα κράνη τους και να απολαύσουν μία εκπαιδευτική διαδρομή, στην παλιά και νέα Πετρούπολη.

Τα Μωμο'έρια
2018-12-16 11:30 (Europe/Athens)
